cyanic-selkie/wikianc huggingface dataset:
Σομαλία
Πολιτική και διακυβέρνηση
Η Σομαλία είναι μια ομοσπονδιακή κοινοβουλευτική δημοκρατία. Ο Πρόεδρος της Σομαλίας είναι ο αρχηγός του κράτους και ο αρχηγός των ενόπλων δυνάμεων και είναι αυτός που επιλέγει τον πρωθυπουργό που θα ενεργεί ως επικεφαλής της κυβέρνησης.
Το Ομοσπονδιακό Κοινοβούλιο της Σομαλίας αποτελείται από τη Γερουσία (Άνω Βουλή) και τη Βουλή του Λαού (Κάτω Βουλή), τα μέλη των οποίων εκλέγονται για θητεία τεσσάρων ετών. Το κοινοβούλιο εκλέγει τον Πρόεδρο της χώρας, τον Πρόεδρο της Βουλής και τους Αναπληρωτές Προέδρους.
Το δικαστικό σώμα της Σομαλίας ορίζεται από το Προσωρινό Σύνταγμα της Ομοσπονδιακής Δημοκρατίας της Σομαλίας. Υιοθετήθηκε την 1η Αυγούστου 2012 από μια Εθνική Συνταγματική Συνέλευση στο Μογκαντίσου, ενώ το έγγραφο συντάχθηκε από μια επιτροπή ειδικών υπό την προεδρία του δικηγόρου και προέδρου του Ομοσπονδιακού Κοινοβουλίου, Μοχάμεντ Οσμάν Τζαβάρι. Παρέχει τη νομική βάση για την ύπαρξη της Ομοσπονδιακής Δημοκρατίας και πηγή της δικαστικής εξουσίας.
Η δομή των εθνικών δικαστηρίων είναι οργανωμένη σε τρεις βαθμίδες: το Συνταγματικό Δικαστήριο, τα δικαστήρια επιπέδου Ομοσπονδιακής Κυβέρνησης και τα δικαστήρια επιπέδου Πολιτειών. Μια εννιαμελής Επιτροπή Δικαστικής Υπηρεσίας ορίζει οποιοδήποτε ομοσπονδιακό μέλος της δικαστικής εξουσίας. Επίσης, επιλέγει και παρουσιάζει πιθανούς δικαστές Συνταγματικού Δικαστηρίου στην Κάτω Βουλή του Ομοσπονδιακού Κοινοβουλίου για έγκριση. Εάν εγκριθεί, ο Πρόεδρος ορίζει τον υποψήφιο ως δικαστή του Συνταγματικού Δικαστηρίου. Το πενταμελές Συνταγματικό Δικαστήριο εκδικάζει θέματα σχετικά με το Σύνταγμα, όπως επίσης διάφορα ομοσπονδιακά και εθνικά ζητήματα.
Η Σομαλία περιέχει ένα μικτό νομικό σύστημα αστικού δικαίου, ισλαμικού δικαίου (σαρία) και εθιμικού δικαίου (αναφέρεται ως xeer).
Οικονομία
Παρά την εμφύλια διαμάχη, η Σομαλία διατήρησε μια άτυπη οικονομία, βασισμένη κυρίως σε κτηνοτροφία, εταιρείες εμβασμάτων/μεταφοράς χρημάτων και τηλεπικοινωνίες. Λόγω της έλλειψης επίσημων στατιστικών της κυβέρνησης και του πρόσφατου εμφυλίου πολέμου, είναι δύσκολο να μετρηθεί το μέγεθος ή η ανάπτυξη της οικονομίας. Το 2020, το ΑΕΠ της χώρας υπολογίζονταν στα 4.918 δισεκατομμύρια δολάρια, ενώ καταγράφηκε ύφεση 1,5%. Η γεωργία είναι ο σημαντικότερος τομέας της χώρας, με την κτηνοτροφία να αντιπροσωπεύει συνήθως το 40% του ΑΕΠ και περισσότερο από το 50% των εσόδων από εξαγωγές. Ο μικρός βιομηχανικός τομέας της Σομαλίας, που βασίζεται στην επεξεργασία αγροτικών προϊόντων, έχει λεηλατηθεί σε μεγάλο βαθμό και τα μηχανήματα έχουν πωληθεί ως παλιοσίδερα. Τα τελευταία χρόνια, η πρωτεύουσα της Σομαλίας, το Μογκαντίσου, γνώρισε την ανάπτυξη των πρώτων βενζινάδικων, σούπερ μάρκετ και αεροπορικών πτήσεων προς την Τουρκία μετά την κατάρρευση της κυβέρνησης το 1991. Η επίσημη οικονομική ανάπτυξη δεν έχει ακόμη επεκταθεί έξω από το Μογκαντίσου και μερικές πρωτεύουσες της περιφέρειας, και εντός της πόλης, οι ανησυχίες για την ασφάλεια κυριαρχούν στις επιχειρήσεις. Το 2017, η Σομαλία εξέλεξε νέο πρόεδρο και συγκέντρωσε ρεκόρ ξένων ενισχύσεων και επενδύσεων, θετικό πρόσημο για την οικονομική της ανάκαμψη.
Δημογραφικά στοιχεία
291px|right|thumb|Χάρτης περιοχών κατοικημένων από σομαλικές εθνότητες. Η Σομαλία στερείται αξιόπιστων δεδομένων για τον ακριβή αριθμό του πληθυσμού. Η χώρα είχε περίπου 15.893 εκατομμύρια κατοίκους το 2020, μία αύξηση από 3,3 συνολικού πληθυσμού σύμφωνα με την απογραφή του 1975. Μια έρευνα του Ταμείου Πληθυσμού των Ηνωμένων Εθνών που πραγματοποιήθηκε το 2013 και το 2014 υπολόγισε ότι ο συνολικός πληθυσμός ήταν 12.316.895.
Το προσδόκιμο ζωής στο σύνολο του πληθυσμού, σύμφωνα με εκτιμήσεις του 2019 του Παγκόσμιου Οργανισμού Υγείας ήταν 56,5 χρόνια (54,0 χρόνια οι άνδρες και 59,2 οι γυναίκες).
Περίπου το 85% των κατοίκων είναι Σομαλοί, που ιστορικά κατοικούσαν στο βόρειο τμήμα της χώρας. Οι μη σομαλικές εθνικές μειονότητες (συμπεριλαμβανομένων 30.000 Αράβων) αποτελούν το υπόλοιπο πληθυσμό της Σομαλίας και συγκεντρώνονται σε μεγάλο βαθμό στις νότιες περιοχές.
Γλώσσες
μικρογραφία|Η γραφή Καντάρε. Τα σομαλικά και τα αραβικά είναι οι επίσημες γλώσσες της Σομαλίας, σύμφωνα με το Μεταβατικό Ομοσπονδιακό Χάρτη του 2012. Παράλληλα, στη Σομαλία ομιλούνται τα ιταλικά και τα αγγλικά. Οι διάλεκτοι της Σομαλίας χωρίζονται σε τρεις κύριες ομάδες: τα βόρεια σομαλικά, τα μπεναντίρι σομαλικά και τη μαάι.
Πολλά συστήματα γραφής έχουν χρησιμοποιηθεί για τη γραφική αναπαράσταση της σομαλικής γλώσσας. Από αυτά, το αλφαβήτο της Σομαλίας είναι το πιο ευρέως χρησιμοποιούμενο και ήταν ο επίσημος τρόπος γραφής στη Σομαλία από τότε που το Ανώτατο Επαναστατικό Συμβούλιο το καθιέρωσε τον Οκτώβριο του 1972. Ο τρόπος γραφής αναπτύχθηκε από τον Σομαλό γλωσσολόγο Σιρ Τζάμα Άχμεντ ειδικά για τη σομαλική γλώσσα και χρησιμοποιεί όλα τα γράμματα του λατινικού αλφαβήτου εκτός από τα p, v και z. Εκτός από τη λατινική γραφή του Άχμετ, άλλα αλφάβητα που έχουν χρησιμοποιηθεί εδώ και αιώνες για τη γραφή της σομαλικής γλώσσας περιλαμβάνουν την αραβική γραφή και τη γραφή Ουανταάντ. Τα γηγενή συστήματα γραφής που αναπτύχθηκαν τον 20ό αιώνα περιλαμβάνουν τη γραφή Οσμάνια, Μποράμα και Καντάρε.
Θρησκείες
Το Ισλάμ (Σουνίτες Μουσουλμάνοι) είναι η επίσημη θρησκεία της Σομαλίας, σύμφωνα με το Μεταβατικό Ομοσπονδιακό Χάρτη του 2012. Το ισλαμικό δίκαιο της σαρία είναι η βασική πηγή της εθνικής νομοθεσίας. Κανένας νόμος που δεν είναι σύμφωνος με τις βασικές αρχές της σαρία δεν μπορεί να θεσπιστεί.
Σύμφωνα με το Ερευνητικό Κέντρο Pew, το 99,8% του πληθυσμού της Σομαλίας είναι μουσουλμάνοι. Η πλειοψηφία ανήκει στον σουνιτικό κλάδο του Ισλάμ. Ο σουφισμός, η μυστικιστική αίρεση του Ισλάμ, είναι επίσης καλά εδραιωμένος, με πολλά τοπικά τζαμιά (ζάβια) ή εκκλησίες των διαφόρων ταρικά ή ταγμάτων Σούφι.
Ο χριστιανισμός είναι η μειοψηφούσα θρησκεία στη Σομαλία, με τους οπαδούς της να αντιπροσωπεύουν το λιγότερο του 0,1% του πληθυσμού το 2010. Υπάρχει μια καθολική επισκοπή για ολόκληρη τη χώρα, η Ρωμαιοκαθολική Επισκοπή της Μογκαντίσου, η οποία εκτιμά ότι το ποίμνιό της αποτελούταν από περίπου εκατό καθολικούς το 2019.
Σύμφωνα με το Ερευνητικό Κέντρο Pew, λιγότερο από το 0,1% του πληθυσμού της Σομαλίας το 2010 ήταν οπαδοί των λαϊκών θρησκειών. Αυτές ασκούταν κυρίως από κάποιες μη σομαλικές εθνοτικές μειονότητες στις νότιες περιοχές της χώρας, όπως ο ανιμισμό ς. Τέλος, λιγότερο από το 0,1% του πληθυσμού της Σομαλίας το 2010 ήταν οπαδοί του ιουδαϊσμού, του ινδουισμού, του βουδισμού ή δεν είχαν καμία θρησκεία.
Εξωτερικοί σύνδεσμοι
Κατηγορία:Κράτη της Ερυθράς Θάλασσας
Γκιρίς Μάντσα
Το Γκιρίς Μάντσα είναι ένα αμφιθέατρο θεάτρου που βρίσκεται στο Μπαγκμπαζάρ, στην Καλκούτα της Δυτικής Βεγγάλης στην Ινδία. Η αίθουσα εγκαινιάστηκε στις 1 Ιουλίου 1986, από τον επικεφαλής υπουργό της Δυτικής Βεγγάλης (εκείνη την εποχή) Τζιότι Μπάσου. Το αμφιθέατρο πήρε το όνομά του από τον Γκιρίς Τσάντρα Γκος.
Το σχέδιο του αμφιθέατρου έγινε από το Τμήμα Δημοσίων Έργων. Το Τμήμα Δημοσίων Έργων επίσης διεξαγάγει τις εργασίες συντήρησης της αίθουσας. Αυτή η αίθουσα χρησιμοποιείται τακτικά από διάφορες θεατρικές ομάδες. Το Γκιρίς Μάντσα είναι ένα από τα πιο ενεργά αμφιθέατρα θεάτρου της Καλκούτας.
Παραπομπές
Κατηγορία:Πολιτισμός της Βεγγάλης
ΝΚ Μάριμπορ
Η ΝΚ Μάριμπορ (σλοβενικά: NK Maribor) είναι ποδοσφαιρικός σύλλογος της Σλοβενίας, που εδρεύει στην πόλη Μαριμπόρ στα βόρεια της χώρας. Ιδρύθηκε στις 16 Δεκεμβρίου 1960 και θεωρείται το μεγαλύτερο σωματείο της Σλοβενίας, όντας πρώτη σε τίτλους τόσο στο Πρωτάθλημα όσο και στον θεσμό του Κυπέλλου. Mαζί με την Τσέλιε είναι οι δύο ομάδες που συμμετέχουν ανελλιπώς στην 1η κατηγορία του Σλοβένικου πρωταθλήματος, από την δημιουργία της, το 1991. Είναι κάτοχος του Κυπέλλου Ιντερτότο (2006), ενώ αποτελεί τον μοναδικό, έως τώρα, εκπρόσωπο της Σλοβενίας στο Champions League με τρεις συμμετοχές στους ομίλους: 1999, 2014 και 2017.
1960-1991
Σαν σύλλογος περιοχής της Γιουγκοσλαβίας είναι προφανές πως βρισκόταν στην σκιά των μεγάλων ομάδων του Βελιγραδίου (Ερυθρός Αστέρας, Παρτιζάν Βελιγραδίου) του Ζάγκρεμπ (Nτιναμό) και του Σπλιτ (Χάιντουκ). Μάλιστα για να συμμετάσχει στην μεγαλύτερη κατηγορία της Ενωμένης Γιουγκοσλαβίας έπρεπε να περιμένει αρκετά χρόνια (1η συμμετοχή την περίοδο 1967-68) καθώς μόνο μέσω της κατάκτησης του τοπικού πρωταθλήματος Σλοβενίας είχε την δυνατότητα να πάρει μέρος σ'αυτή κι αφού πρώτα χρειάστηκε να «αναρριχηθεί» από τις χαμηλότερες κατηγορίες. Γενικά εκείνη η μακρά περίοδος δεν ήταν και η καλύτερη τόσο για την Μάριμπορ όσο και για την άλλη μεγάλη ομάδα της χώρας, Ολ;iμπια Λιουμπλιάνα καθώς ουδέποτε κάποια απ' αυτές σημείωσε διακρίσεις.
Σκάνδαλο δωροδοκίας και επακόλουθα
Στο τέλος της περιόδου 1980-1981 ο σύλλογος κατάφερε να αποφύγει τον υποβιβασμό. Παρ' όλ' αυτά, λόγω ενός σκανδάλου δωροδοκίας που προέκυψε, ο σύλλογος υποβιβάστηκε τελικά από τη δεύτερη κατηγορία στην τρίτη, έπειτα από απόφαση της πειθαρχικής επιτροπής της Ποδοσφαιρικής Ομοσπονδίας της Γιουγκοσλαβίας (FSJ). Η ομάδα είχε ένα μυστικό ταμείο που χρησιμοποιήθηκε για τη δωροδοκία υπαλλήλων και αντιπάλων. Ορισμένοι αξιωματούχοι του συλλόγου είχαν την επίβλεψη των εξόδων της δωροδοκίας σε μαύρο βιβλίο τους, που αργότερα κατασχέθηκε από τις αρχές. Από το βιβλίο είναι σαφές ότι η Μάριμπορ δωροδόκησε συνολικά 31 άτομα. Μετά το σκάνδαλο και τον επακόλουθο υποβιβασμό στην τρίτη κατηγορία, η Μάριμπορ πέρασε τα επόμενα χρόνια μεταξύ της δεύτερης και του τρίτης γιουγκοσλαβικής κατηγορίας μέχρι την ανεξαρτησία της Σλοβενίας το 1991.
Το 1988 η Μάριμπορ προσχώρησε στην οργάνωση ΜΣΝ Μπράνικ (MSD Branik), για να σχηματίσει την Μάριμπορ Μπράνικ. Παρά το γεγονός ότι ο σύλλογος χρησιμοποιούσε μόνο το όνομα Μάριμπορ στις εγχώριες και διεθνείς διοργανώσεις, είχε επισήμως καταχωρηθεί ως ΝΚ Μάριμπορ Μπράνικ (NK Maribor Branik) όσον αφορά εκείνη την περίοδο. Ο σύλλογος είχε πάντα στενούς δεσμούς με την ΜΣΝ Μπράνικ λόγο της ΝΚ Μπράνικ Μάριμπορ (NK Branik Maribor), ενός ποδοσφαιρικού σωματείου το οποίο ήταν μέρος της ΜΣΝ Μπράνικ, είχε διαλυθεί μόνο έναν-δυο μήνες πριν ιδρυθεί η Μάριμπορ, και πολλοί οπαδοί που είχαν υποστηρίξει την Μπράνικ, ακολούθησαν στηρίζοντας πλέον τη Μάριμπορ, βλέποντας την ως διάδοχο της Μπράνικ. Τον Οκτώβριο του ίδιου έτους ο Μλάνταν Κράνιτς είχε εμπλακεί σε ένα τραγικό ατύχημα με μοτοσικλέτα στην Ντόλνια Ποτσέχοβα (Dolnja Počehova). Θεωρείται ότι ήταν ένας από τους καλύτερους σκόρερ στην ιστορία του συλλόγου, πεθαίνοντας σε ηλικία 43 ετών.
1991-2001
Η διάλυση της Γιουγκοσλαβίας και η ανεξαρτησία της Σλοβενίας το 1991 σήμανε την έναρξη μιας νέας εποχής για την Μάριμπορ η οποία πλέον έβλεπε τον δρόμο της διάκρισης σε εθνικό, πλέον, επίπεδο να ανοίγεται διάπλατα μπροστά της. Ωστόσο οι επιτυχίες δεν ήρθαν άμεσα κι αυτό γιατί η Ολίμπια «σάρωσε» τους τίτλους για μια τετραετία αν και η Μάριμπορ κατέκτησε την παρθενική διοργάνωση του Κυπέλλου Σλοβενίας τη σεζόν 1991-92, διπλασιάζοντας μάλιστα τα τρόπαιά της το 1993-94. Την περίοδο 1996-97 η Μάριμπορ στέφθηκε για πρώτη φορά στην ιστορία της Πρωταθλήτρια Σλοβενίας κάνοντας μάλιστα το «νταμπλ» αφού νωρίτερα είχε πάρει και το Κύπελλο. Ο τίτλος αυτός σήμανε την αρχή μιας αυτοκρατορίας αφού για τα επόμενα 7 χρόνια θα κατακτούσε συνεχόμενα το πρωτάθλημα. Η καταξίωση για τον σύλλογο συνεχίστηκε και σε ευρωπαϊκό επίπεδο, καθώς , την αγωνιστική περίοδο 1990-00 η Μάριμπορ θα γίνει η μοναδική έως και σήμερα σλοβένικη ομάδα που έχει εμφανιστεί στους ομίλους του ΟΥΕΦΑ Τσάμπιονς Λιγκ. Μάλιστα το πέτυχε ξεκινώντας απο την Β' προκριματική φάση της διοργάνωσης κι αφού απέκλεισε την βελγική Γκενκ (5-1,0-3) και την γαλλική Ολιμπίκ Λυών (1-0,2-0) βρέθηκε στους «χρυσοφόρους» ομίλους, όπου, είχε εξαιρετικά δύσκολη αποστολή καλούμενη ν'αντιμετωπίσει τις Σ.Σ. Λάτσιο, Μπάγερ Λεβερκούζεν και ΦΚ Ντιναμό Κιέβου.
2001-2011
Η πρώτη δεκαετία του 21ου αιώνα θα αρχίσει όπως τελείωσε και η προηγούμενη, δηλαδή με τίτλους για την Μάριμπορ, καθώς ο σύλλογος πρόσθεσε άλλα τρία πρωταθλήματα στο παλμαρέ του τις περιόδους 2000–01, 2001–02, 2002–03 πράγμα που του χάρισε τα σκήπτρα στην χώρα κάνοντάς την την πιο επιτυχημένη ομάδα της Σλοβενίας. Ωστόσο μετά το τελευταίο της τίτλο, η Μάριμπορ άρχισε ν'αντιμετωπίζει δυσθεώρητα οικονομικά προβλήματα, βλέποντας το φάσμα της διάλυσης , πράγμα που τελευταία στιγμή αποφεύχθη εξαιτίας της δυναμικής του συλλόγου αλλά κυρίως χάρη στην αλλαγή του ιδιοκτησιακού καθεστώτος που έβγαλε την ομάδα απ΄το τέλμα στο οποίο είχε περιέλθει. Παρ'ολ'αυτά μέσα στην δεινή οικονομική της θέση η Μάριμπορ σημείωσε μια ακόμα τεράστια επιτυχία στα Κύπελλα Ευρώπης καθώς το 2006 έγινε μια εκ των 11 νικητριών ομάδων του Κυπέλλου Ιντερτότο επικρατώντας της ισπανικής Βιγιαρεάλ στον τελευταίο γύρο της διοργάνωσης, κερδίζοντας παράλληλα μια θέση στο Κύπελλο ΟΥΕΦΑ της ίδιας περιόδου. Στα χρόνια που ακολούθησαν ο σύλλογος δείχνει σημάδια ανάκαμψης και αυτό έχει επιβραβευτεί με την κατάκτηση ακόμα 2 Πρωταθλημάτων Σλοβενίας (2008-09),(2010-11), 1 Κυπέλλου Σλοβενίας (2009-10) και 1 Σούπερ Καπ το 2009.
2011-Σήμερα
Η καινούρια δεκαετία μπήκε εξίσου δυναμικά για τον σύλλογο αφού έχει ήδη προσθέσει άλλα 2 Πρωταθλήματα στο πλούσιο παλμαρέ του (2010-11),(2011-12) γεγονός που του έχει επιτρέψει να συμμετάσχει στα προκριματικά του ΟΥΕΦΑ Τσάμπιονς Λιγκ χωρίς ιδιαίτερη επιτυχία.Ωστόσο τη σεζόν (2012-13) ο σύλλογος περνώντας 2 γύρους έφτασε ένα βήμα πριν την πρόκριση στους ομίλους όμως δεν τα κατάφερε κόντρα στην Ντιναμό Ζάγκρεμπ κερδίζοντας τελικά την είσοδό του στους ομίλους του ΟΥΕΦΑ Γιουρόπα Λιγκ εκεί όπου κλήθηκε ν'αντιμετωπίσει την Τότεναμ, τον Παναθηναικό και την Σ.Σ. Λάτσιο.
Γήπεδο
Η έδρα της Μάριμπορ είναι το γήπεδο Λιούτσκι το οποίο βρίσκεται στις όχθες του ποταμού Ντράβα που διασχίζει την πόλη. Άνοιξε τις πύλες του στις 12 Ιουλίου 1952 και αποτελεί το «σπίτι» του συλλόγου από το 1961 έως σήμερα. Είναι χωρητικότητας 12.994, ωστόσο το ρεκόρ προσέλευσης έγινε το 1973, όπου τον αγώνα Μάριμπορ-Πρόλετερ Ζρενιάνιν παρακολούθησαν περίπου 20.000 θεατές. Οι αυστηροί κανόνες ασφαλείας της UEFA, όμως, που επέβαλλε στους θεατές να είναι όλοι καθήμενοι, αλλά και οι 4 ανακαινίσεις που υπέστη , «κατέβασαν» την χωρητικότητα του γηπέδου σε αυτή που είναι σήμερα. Οι οπαδοί της Μάριμπορ ονομάζουν το γήπεδο Ναό του ποδοσφαίρου (Nogometni hram) ενώ τον αγωνιστικό χώρο τον χαρακτηρίζουν ως Ιερό γρασίδι (Sveta trava). Από το 1994 είναι η επίσημη έδρα της Εθνικής Σλοβενίας.
Αντιπαλότητες-Οπαδοί
Η «αιώνια» αντίπαλος της Μάριμπορ είναι, με έτος ίδρυσης το 2005, η Ολίμπια Λιουμπλιάνας με τις δύο ομάδες να έχουν πολλές διαφορές τόσο αγωνιστικές αφού ανταγωνίζονταν η μία την άλλη σε τίτλους (ΝΚ Ολίμπια Λιουμπλιάνα (1911-2004), όσο και κοινωνικές, καθώς η μεν Μάριμπορ εδρεύει στην ομώνυμη πόλη του σλοβενικού Βορρά όπου το στοιχείο της φτωχής εργατικής τάξης είναι ιδιαίτερα έντονο, η δε Ολύμπια αντιπροσωπεύει το εύπορο και πιο οικονομικά ευκατάστατο κοινό της πρωτεύουσας Λιουμπλιάνα . Δεν είναι λίγες οι φορές που έχουν δημιουργηθεί εκτενή επεισόδια ανάμεσα στους φανατικούς οπαδούς των δυο ομάδων με τους Viole Maribor από την μία και τους Green Dragons από την άλλη να συνθέτουν το σκηνικό ενός «πολεμικού» κλίματος στα μεταξύ τους ντέρμπι. Το άλλο μεγάλο ματς για την Μάριμπορ είναι αυτό ενάντια στην Μούρα ή Μούρα 05 όπως μετονομάστηκε εξαιτίας οικονομικών προβλημάτων. Σίγουρα τα πράγματα είναι πιο ήρεμα σε σχέση με το «αιώνιο ντέρμπι» της χώρας ωστόσο κι εκεί υπάρχει μεγάλη αντιπαλότητα, περισσότερο τοπικού χαρακτήρα, αφού οι 2 πόλεις απέχουν μεταξύ τους λιγότερο από 40 λεπτά.
Μοχαμάντ Μουσά Σαφίκ
Ο Μοχαμάντ Μουσά Σαφίκ (1932–1979) ήταν πρωθυπουργός του Αφγανιστάν. Εκτός από πολιτικός υπήρξε και ποιητής. Έγινε Υπουργός Εξωτερικών το 1971 και πρωθυπουργός τον Δεκέμβριο του 1972. Έχασε και τα δύο αξιώματα όταν ο Μοχάμεντ Ζαχίρ Σαχ ανατράπηκε στις 17 Ιουλίου 1973. Κατάφερε να παραμείνει ζωντανός καθ' όλη τη διάρκεια του καθεστώτος του Μοχάμεντ Νταούντ Χαν, αλλά συνελήφθη μετά το κομμουνιστικό πραξικόπημα του 1978 και εκτελέστηκε μαζί με πολλούς άλλους αντικομμουνιστές πολιτικούς το 1979.
Μόρφωση
Ο Μοχαμάντ Μουσά Σαφίκ αποφοίτησε από το Αραβικό Θρησκευτικό Λύκειο της Καμπούλ. Έλαβε μεταπτυχιακό δίπλωμα από το Πανεπιστήμιο Αλ Αζχάρ στην Αίγυπτο, και έπειτα από Πανεπιστήμιο Κολούμπια στη Νέα Υόρκη.
Πρωθυπουργός
Ως πρωθυπουργός, ο Σαφίκ υποστήριξε τις μεταρρυθμίσεις στη συντηρητική κοινωνία του Αφγανιστάν. Επίσης, επιδίωξε στενότερους δεσμούς με τις Ηνωμένες Πολιτείες και υποσχέθηκε σημαντική μείωση της καλλιέργειας οπίου και του λαθρεμπορίου. Εκτός από αυτό, ήταν επίσης υπεύθυνος για την επίλυση της συνεχιζόμενης διαμάχης για το νερό με το Ιράν μέσω της διπλωματίας. Ο Σαφίκ υπήρξε πρωθυπουργός για επτά μήνες.
Μαρκάζ (υποδιαίρεση χώρας)
Ο μαρκάζ είναι αραβικός όρος που σημαίνει "κέντρο". Στη Μέση Ανατολή, η λέξη (ή μια περσική και τουρκική παράγωγη) μερικές φορές χρησιμοποιείται για τις υποδιαιρέσεις χώρας δευτέρου επιπέδου. Μεταξύ αυτών είναι:
Κατηγορία:Μορφές διοικητικής διαίρεσης
Γερουσαίικα Αχαΐας
Τα Γερουσαίικα είναι πεδινός οικισμός του Νομού Αχαΐας, αποτελεί τμήμα της Τοπικής Κοινότητας Σαγαίικων, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Δυτικής Αχαΐας. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Μόβρης ως τμήμα του πρώην δημοτικού διαμερίσματος Σαγαίικων.
Γενικά στοιχεία
Η ονομασία του οικισμού είναι ανθρωπωνυμικό, από το επίθετο του κτηματία και σταφιδέμπορου Θεμιστοκλή Γερούση, που είχε στα μέσα του 19ου αιώνα υποδειγματικό αγρόκτημα στην περιοχή. Στη σύγχρονη εποχή πρόκειται στην ουσία για συνοικισμό των Σαγαίικων, στον οποίο κατοικεί μεγάλος αριθμός Ρομά.
Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:
Εξωτερικοί σύνδεσμοι
Κατηγορία:Χωριά του νομού Αχαΐας Κατηγορία:Δήμος Μόβρης Κατηγορία:Δήμος Δυτικής Αχαΐας
Νάιτζελ Γουίλιαμς-Γκος
Ο Νάιτζελ Γουίλιαμς-Γκος (αγγλικά: Nigel Williams-Goss), (Όρεγκον, 16 Σεπτεμβρίου 1994) είναι Αμερικανός επαγγελματίας καλαθοσφαιριστής. Με ύψος 1,92 μ. αγωνίζεται ως πόιντ γκαρντ για τον Ολυμπιακό.
Σταδιοδρομία
Γεννημένος στο Όρεγκον, ξεκίνησε την κολεγιακή του καριέρα στους Washington Huskies, στους οποίους έκατσε από το 2013 έως και το 2016. Κατόπιν, από το 2016 έως και το 2017, αγωνίστηκε στους Gonzaga Bulldogs. Στο τέλος της σεζόν αυτής, συμμετείχε και στα Draft, όπου κι επελέγη στον δεύτερο γύρο, ως 55ος, από τους Γιούτα Τζαζ. Η επαγγελματική του καριέρα ξεκίνησε την ίδια χρονιά, όταν υπέγραψε συμβόλαιο με την Παρτιζάν Βελιγραδίου, με τους οποίους πανηγύρισε κι ένα Κύπελλο Σερβίας, στο οποίο βγήκε MVP και πρώτος σκόρερ.
Τη σεζόν 2018-19, αγωνίστηκε στον Ολυμπιακό δίχως να κατακτήσει κάποιον τίτλο ή διάκριση. Συνολικά σε 30 ματς με τη φανέλα του Ολυμπιακού στην Ευρωλίγκα, είχε κατά μέσο όρο 9.2 πόντους, 4.2 ασίστ, 2 ριμπάουντ και 1.4 λάθη, σουτάροντας με ποσοστό 42.1% στα δίποντα, 37% στα τρίποντα και 83% στις βολές.
Τον Ιούλιο του 2019, μετακόμισε στο ΝΒΑ για τους Γιούτα Τζαζ. Στις 16 Δεκεμβρίου 2020, έμεινε ελεύθερος από τους Τζαζ. Αγωνίστηκε σε 9 παιχνίδια της κανονικής διάρκειας του NBA με την Γιούτα, έχοντας κατά μέσο όρο 1.6 πόντους, 0.7 ασίστ και 0.7 ριμπάουντ, ενώ την μεγαλύτερη διάρκεια της σεζόν την πέρασε στην Αναπτυξιακή Λίγκα NBDL.
Στις 5 Ιανουαρίου 2021, ανακοινώθηκε από την ρώσικη Λοκομοτίβ Κουμπάν, ως το τέλος της σεζόν. Έφτασε μέχρι και τους ημιτελικούς της VTB Λίγκα. Εκεί είχε μέσο όρο 17.1 πόντους με 3.4 και 6.3 ασίστ ανά ματς πραγματοποιώντας εξαιρετικές εμφανίσεις.
Στις 13 Ιουλίου 2021, ανακοινώθηκε από την Ρεάλ Μαδρίτης, με συμβόλαιο δύο ετών (μέχρι το 2023). Στις 12 Σεπτεμβρίου 2021, κατέκτησε το Σούπερ Καπ Ισπανίας, αφού η Ρεάλ κέρδισε στον τελικό την Μπαρτσελόνα 88-83. Στις 19 Ιουνίου 2022, κατέκτησε το Πρωτάθλημα Ισπανίας για πρώτη φορά στην καριέρα του, αφού η Ρεάλ κέρδισε στη σειρά των τελικών την Μπαρτσελόνα με 3-1, με τον ίδιο ωστόσο να μην αγωνίζεται. Στην Ευρωλίγκα τη σεζόν 2021-22 μέτρησε 5.8 πόντους, 2.4 ασίστ, 2.1 ριμπάουντ και 5.6 PIR σε 29 αγώνες. Στις 21 Μαΐου 2023, η Ρεάλ νίκησε στον τελικό της Ευρωλίγκα τον Ολυμπιακό 79-78 και έτσι ο ίδιος κατέκτησε την πρώτη Ευρωλίγκα της καριέρας του. Ο ίδιος στον τελικό είχε 9 πόντους. Τη σεζόν 2022-23, είχε στην Ευρωλίγκα 7.4 πόντους, 1.8 ασίστ, 1.3 ριμπάουντ και 6.6 PIR σε 26 αγώνες. Στις 27 Ιουνίου 2023, αποτέλεσε παρελθόν από την Ρεάλ μετά από δύο χρόνια.
Στις 28 Ιουνίου 2023, ανακοινώθηκε η επιστροφή του στον Ολυμπιακό μετά από τέσσερα χρόνια, με συμβόλαιο μέχρι το 2025.
Εθνική ομάδα
Τον 2013, αγωνίστηκε και με την Εθνική Ηνωμένων Πολιτειών U19, στο Παγκόσμιο Κύπελλο Καλαθοσφαίρισης Νέων Ανδρών, στην Τσεχία, στο οποίο κατέκτησε το χρυσό μετάλλιο. Είχε μέσο όρο 7.9 πόντους, 2.8 ριμπάουντ, 2.7 ασίστ, έχοντας καλό ποσοστό στα τρίποντα το οποίο έφτασε στα 42.1%.
Εξωτερικοί σύνδεσμοι
Κατηγορία:Αμερικανοί καλαθοσφαιριστές Κατηγορία:Πόιντ γκαρντ Κατηγορία:Καλαθοσφαιριστές Παρτιζάν Βελιγραδίου Κατηγορία:Καλαθοσφαιριστές ΟΣΦΠ Κατηγορία:Ξένοι καλαθοσφαιριστές στην Ελλάδα Κατηγορία:Καλαθοσφαιριστές Α1 Εθνικής Ελλάδας Κατηγορία:Καλαθοσφαιριστές Γιούτα Τζαζ Κατηγορία:Καλαθοσφαιριστές του NBA Κατηγορία:Καλαθοσφαιριστές Λοκομοτίβ Κουμπάν Κατηγορία:Καλαθοσφαιριστές VTB Λίγκα Κατηγορία:Καλαθοσφαιριστές Ρεάλ Μαδρίτης Κατηγορία:Καλαθοσφαιριστές Πρωταθλήματος Ισπανίας
Παρόρειο Φλώρινας
Το Παρόρειο ή Παρόρι (παλαιότερη ονομασία Μπίτουσα ) είναι ένα ορεινό χωριό στο Νομό Φλώρινας. Βρίσκεται 15 χλμ. μακριά από την πόλη της Φλώρινας. Το χωριό ανήκει στο Δήμο Φλώρινας και ο πληθυσμός του ανέρχεται σε 23 κατοίκους, σύμφωνα με την Απογραφή του 2011. Οι κάτοικοι του Παρορείου συμβάλλανε ιδιαίτερα στην Ελληνική επανάσταση του 1821 και στο Μακεδονικό Αγώνα. Μετά τον Εμφύλιο Πόλεμο, η περιοχή είδε μια μαζική έξοδο των ανθρώπων που μετανάστευαν στην Αμερική, στην Αυστραλία, και ακόμη και τμήματα της Αφρικής, με την ευκαιρία να βρουν μια περιοχή χωρίς πολέμους. Σήμερα, η περιοχή είναι αραιά κατοικημένη, αλλά βιώνει μια μικρή ανανέωση στον κλάδο της γεωργίας, ως μέρος του σχεδίου που χρηματοδοτείται από την Ευρωπαϊκή Ένωση. Μερικά από τα πιο εύφορης γης χωράφια στην Ελλάδα, βρίσκονται στην περιοχή που περιβάλλει το χωριό.
Παραπομπές
Κατηγορία:Χωριά του νομού Φλώρινας Κατηγορία:Δήμος Φλώρινας Κατηγορία:Δήμος Κάτω Κλεινών
Καλό Χωριό Μιραμπέλλου Λασιθίου
Για συνώνυμους οικισμούς στην Κρήτη δείτε: Καλό Χωριό Κρήτης
Το Καλό Χωριό αποτελεί έναν από τους οικισμούς της ομώνυμης κοινότητας του Δήμου Αγίου Νικολάου. Στην ελληνική απογραφή του 2011 απογράφηκαν στον οικισμό του Καλού Χωριού 353 κάτοικοι, ενώ στην Κοινότητα Καλού Χωριού, που αποτελείται από τους οικισμούς Καλό Χωριό, Φορτί, Πύργος, Ίστρο και Βρυονήσι, απογράφηκαν 1.198 κάτοικοι.
Το Καλό Χωριό βρίσκεται 9 χιλιόμετρα νοτιοανατολικά του Αγίου Νικολάου, κτισμένο στη δυτική όχθη της κοιλάδας του ποταμού Ίστρωνα, σε υψόμετρο 50 μέτρων. Στην απέναντι όχθη βρίσκεται ο οικισμός Πύργος, ενώ βορειότερα και παραθαλάσσια βρίσκεται το Ίστρο και η βραχονησίδα Βρυονήσι.
Ιστορικά στοιχεία
Το Καλό Χωριό βρίσκεται κοντά στη θέση της αρχαίας πόλης Ιστρών ή Ίστρος. Στην παραθαλάσσια θέση Κατεβατή έχουν βρεθεί ερείπια αρχαίου οικισμού, ο οποίος ήταν το επίνειο της Ίστρου. Εκεί βρέθηκε τεμάχιο μαρμάρινης πλάκας με ανάγλυφες παραστάσεις των μαρτύρων Σεργίου και Βάκχου. Στη θέση Γερωντομουρί υπάρχουν ερείπια βυζαντινής εκκλησίας. Ο ποταμός Ίστρωνας ήταν την εποχή της Ενετοκρατίας το όριο ανάμεσα στη διοίκηση της Σητείας και στη διοίκηση του Χάνδακα, αλλά δεν αναφέρεται χωριό με το όνομα Ίστρωνας ή Νίστρωνας, όνομα με το όποιο σύμφωνα με το Ν. Σταυράκη ήταν γνωστό το χωριό μέχρι τις αρχές του 19ου αιώνα, στις ενετικές απογραφές. Στο παρελθόν, η περιοχή υπέφερε από τα έλη και έτσι της δόθηκε κατ' ευφημισμό το όνομα «Καλό Χωριό».
Η παλαιότερη μνεία στον οικισμό γίνεται στην αιγυπτιακή απογραφή του 1834, όταν αναφέρεται ως Καλό Χωριό με 10 χριστιανικές οικογένειες, ενώ αναφέρεται πάλι με το όνομα Ίστρωνας, όπου σημειώνεται ότι είναι γνωστός και ως Καλό Χωριό. Στην απογραφή του 1881 αναφέρεται ως Καλό Χωριό με κατοίκους 323 χριστιανούς και 1 Τούρκο και εντασσόταν στο δήμο Κριτσάς. Το 1925 ορίστηκε έδρα της κοινότητας Καλού Χωρίου και με το πρόγραμμα Καποδίστριας εντάχθηκε στον δήμο Αγίου Νικολάου.
Η δημογραφική πορεία του χωριού σύμφωνα με τις απογραφές:
Αθλητισμός
μικρογραφία|396x396px|Η κοινότητα σε σχέση με τον δήμο. Στο Καλό Χωριό εδρεύει ο «Αθλητικός Σύλλογος Πύργος Καλού Χωριού», ο οποίος εκπροσωπεί τον οικισμό του Καλού Χωριού στα τοπικά πρωταθλήματα της Ε.Π.Σ. Λασιθίου. Χρώματά του είναι το κόκκινο και το λευκό και έδρα του αποτελεί το γήπεδο Καλού Χωριού.
Υπήρξε ένα από τα ιδρυτικά σωματεία της Ε.Π.Σ. Λασιθίου. Αξιοσημείωτα, ο Α.Σ. Πύργος Καλού Χωριού έχει αγωνιστεί 3 φορές στο πρωτάθλημα της Δ΄ Εθνικής κατηγορίας τις χρονιές 1995-96, 1997-98 και 2004-05. Σε τοπικό επίπεδο έχει κατακτήσει 3 Πρωταθλήματα Ε.Π.Σ. Λασιθίου τις χρονιές 1994-95, 1996-97 και 2003-04 και έχει υπάρξει ισάριθμες φορές φιναλίστ του Κυπέλλου Ε.Π.Σ. Λασιθίου τις χρονιές 1994-95, 1997-98 και 2001-02.
Την τρέχουσα αγωνιστική περίοδο, 2020-21, αγωνίζεται στο πρωτάθλημα Β΄ Κατηγορίας Ε.Π.Σ. Λασιθίου.
Δείτε επίσης
Κοινότητα Καλού Χωρίου
Παραπομπές
Κατηγορία:Δήμος Αγίου Νικολάου Κατηγορία:Χωριά του νομού Λασιθίου
Σιγιάχα
Ο Σεγιάχα ή σιγιάχα (شياخة) είναι όρος στην αραβικής γλώσσας όρος για το τέταρτο επίπεδο των διοικητικών διαιρέσεων της Αιγύπτου.
Παραπομπές
Κατηγορία:Μορφές διοικητικής διαίρεσης
Οργανική φωτοδίοδος
Οι οργανικές φωτοδίοδοι, γνωστές και ως OLEDs (organic light-emitting diodes) είναι υποκατηγορία φωτοδιόδων. Το πάχος τους κυμαίνεται από μερικές εκατοντάδες nm έως δεκάδες μm. Μια OLED αποτελείται από επιμέρους στρώματα και έχει διάταξη παραπλήσια με αυτήν μιας οργανικής φωτοβολταϊκής κυψελίδας. Εδώ, το ενεργό υπόστρωμα είναι υπεύθυνο για την εκπομπή φωτονίων μόλις διοχετεύεται ρεύμα σε αυτό. Στην πιο απλουστευμένη διάταξη, το υπόστρωμα αυτό τοποθετείται ανάμεσα σε δυο ηλεκτρόδια, μέσω των οποίων του επιβάλλεται διαφορά δυναμικού. Τουλάχιστον το ένα ηλεκτρόδιο πρέπει να είναι διαφανές. Η διάταξη είναι τοποθετημένη πάνω σε διάφανο υπόστρωμα βάσης ("substrate"). Οι OLEDs περισσοτέρων υποστρωμάτων (bilayer ή multilayer) έχουν μεγαλύτερο βαθμό απόδοσης.
Συνήθης διάταξη των στρωμάτων OLEDs
H διάταξη απεικονίζεται στην σχετική εικόνα, όπου αριθμούνται τα αντίστοιχα επίπεδα.
Κατηγορίες Οργανικών Φωτοδιόδων
Πάνω Αριστερά: PMOLED Πάνω Δεξιά: AMOLED Κάτω Αριστερά: Διάφανο OLED Kάτω Δεξιά: Αδιάφανο/Ανακλαστικό OLED]]
Passive-matrix OLED (PMOLED)
Εδώ, τα επίπεδα 2 & 6 (άνοδος & κάθοδος) τοποθετούνται υπό μορφή λωρίδων (strips). Λωρίδες ανόδου & καθόδου εναποτίθενται κάθετα μεταξύ τους. Κάθε επιμέρους σημείο επικάλυψης μιας λωρίδας καθόδου και μιας ανόδου, καθορίζει το αντίστοιχο pixel (σημείο εκπομπής φωτός). Η εκπομπή από ένα προκαθορισμένο pixel γίνεται όταν διεγερθεί ηλεκτρικά από εξωτερικό κύκλωμα.
Διάφανα (transparent) OLED
Εδώ, όλα τα υποστρώματα είναι διάφανα. Όταν το ηλεκτρικό κύκλωμα διεγείρει το pixel, αυτό γίνεται διάφανο προς τις 2 κατευθύνσεις. Αλλιώς, προσεγγίζεται διαφάνεια ως το 80% του υποστρώματος βάσης. Ένα διάφανο OLED μπορεί να είναι είτε active- είτε passive-matrix.
Top-emitting OLED
To υπόστρωμα βάσης τους είναι είτε αδιάφανο είτε ανακλαστικό. Προτιμάται η χρήση τους για Active-Μatrix διατάξεις.
Η τελευταία λέξη στις OLEDs
Όσα αναφέρθηκαν αφορούν τις συμβατικές πλέον OLEDs. Πλέον, υπάρχουν και τα State-of-the-Art OLEDs, όπου το κάθε pixel δεν αποτελείται από παράλληλες στρώσεις επιπέδων, αλλά είναι μέρος μιας ίνας. Κάθε μια ίνα αποτελείται από επιμέρους στρώσεις των αντιστοίχων υλικών υπό μορφή ομοκέντρων δακτυλίων, ο ένας έξω από τον άλλο. Η παρακάτω εικόνα είναι ενδεικτική.
Στο (a) απεικονίζεται η αντίστοιχη αλληλουχία στρωμάτων σε 2D OLED (δηλαδή υπό μορφή υμενίου) και στο (b) όταν αυτά συστήσουν ομόκεντρους κυλίνδρους. Στο (c) εντίθεται φωτογραφία με OLED να ανάβει με την επιβολή τάσης μεταξύ Καθόδου και εσωτερικού μανδύα της Ανόδου.
Παραπομπές
Κατηγορία:Μοριακή ηλεκτρονική
Χαντισέ
Η Χαντισέ, γεννημένη ως Χαντισέ Ατσίκγκιοζ (τούρκικα: Hadise Açıkgöz, 22 Οκτωβρίου 1985) είναι Τουρκάλα-Βελγίδα τραγουδίστρια, χορεύτρια, στιχουργός και παρουσιάστρια.
Βιογραφία
Γεννήθηκε στην πόλη Μολ του Βελγίου στις 22 Οκτωβρίου του 1985. Το 2005 κυκλοφόρησε το πρώτο της άλμπουμ με τίτλο "Sweat", το οποίο έκανε μεγάλη επιτυχία αρχικά στο Βέλγιο και έπειτα στην Τουρκία. Το 2006 ήταν παρουσιάστρια του Turkiye Popstar στην Άγκυρα, ενώ την περίοδο 2008-2009 παρουσίαζε το βέλγικο X-factor.
Ευρέως γνωστή, έγινε το 2009, όταν συμμετείχε στο Διαγωνισμό Τραγουδιού της Eurovision, που έγινε στη Μόσχα της Ρωσίας, εκπροσωπόντας την Τουρκία με το τραγούδι "Düm Tek Tek" καταλαμβάνοντας την 4η θέση.
Υπήρξε μέλος της κριτικής επιτροπής και στην τουρκική εκδοχή του The Voice.
Κριτική
Η Χαντισέ κρίθηκε πολλές φορές για την ενδυμασία και την σεξουαλικότητα της.
Ερεθίσματα
Η ίδια η Χαντισέ έχει αναφέρει πως η μουσική της καριέρα έχει δεχθεί ερεθίσματα από καλλιτέχνες όπως η Σακίρα, η Κριστίνα Αγκιλέρα, η Τζανετ Τζάκσον, η Αλίσα Κιζ και η Μαράια Κάρει. Συχνά την ονομάζουν η Beyonce της Τουρκίας, κάτι που ωστόσο δεν αρέσει στην ίδια. Συγκεκριμένα, αναφέρει πως "Όπως κάθε καλλιτέχνης, θέλω να είμαι μοναδική χωρίς να μιμούμαι κάποιον".
Προσωπική ζωή
Για μεγάλο χρονικό διάστημα η Χαντισέ ήταν σε σχέση με τον μουσικοσυνθέτη Sinan Akcil, συνθέτη της συμμετοχής της για την Eurovision. Το 2010, το ζευγάρι ήταν στα πρόθυρα χωρισμού, όταν στα Μέσα Μαζικής Ενημέρωσης έφτασε η πληροφορία πως ο μουσικοσυνθέτης βρισκόταν σε νυχτερινό κέντρο με την τραγουδίστρια ziynet sali. Βέβαια ο ίδιος το αρνήθηκε λέγοντας πως δεν τίθεται ούτε θέματα συζήτησης ο χωρισμός του με την Χαντισέ. Επίσης, παραδέχθηκε το γεγονός της συνάντησης του με την τραγουδίστρια Ziynet Sali, καθώς είναι συνεργάτες και σχεδιάζουν το καινούριο της άλμπουμ. Η ίδια η Χαντισέ έχει πει πως είναι πολύ νωρίς ακόμα για να σκεφτεί το ενδεχόμενο ενός γάμου, καθώς είναι αφοσιωμένη στην καριέρα της.
Παραπομπές
Κατηγορία:Τούρκοι τραγουδιστές Κατηγορία:Συμμετέχοντες στο διαγωνισμό τραγουδιού Eurovision με την Τουρκία Κατηγορία:Συμμετέχοντες στη Eurovision Κατηγορία:Διαγωνισμός Τραγουδιού Eurovision 2009
Γρίμποβο Άρτας
Το Γρίμποβο είναι χωριό στο Νομό Άρτας, που αποτελούσε παλαιότερα ομώνυμη κοινότητα με το χωριό Χανόπουλο. Σήμερα υπάγεται στο δημοτικό διαμέρισμα του Δήμου Βλαχέρνας. Στο Χανόπουλο σώζονται λείψανα φρουρίου κλασικών-ελληνιστικών χρόνων.
Δικυκλο-(3.1.0)-εξάνιο
Το δικυκλο-[3.1.0]-εξάνιο ανήκει στα δικυκλοαλκάνια.
Παραγωγή
1. Με προσθήκη μεθυλενίου σε κυκλοπεντένιο: + CH3Cl + KOH → + KCl + H2O
Γρίμποβο Άρτας
Η πρώτη μάχη του Γριμπόβου (1897) έλαβε χώρα κατά τον Ελληνοτουρκικό πόλεμο του 1897 και η δεύτερη μάχη του Γριμπόβου (1912) κατά τον Α΄ Βαλκανικό Πόλεμο. Η δεύτερη αυτή μάχη υπήρξε περισσότερο σφοδρή λόγω των εκατέρωθεν ανακαταλήψεων, με τελική επικράτηση των Ελλήνων.
Πηγές
Κατηγορία:Χωριά του νομού Άρτας Κατηγορία:Δήμος Αρταίων
Δικυκλο-(3.1.0)-εξάνιο
Πηγές
Κατηγορία:Δικυκλοαλκάνια
Πυρροτίτης
Ο πυρροτίτης (αγγλ. Pyrrhotite) είναι θειούχο ορυκτό του σιδήρου. Το όνομά του αποδόθηκε από την ελληνική λέξη "πυρρός" (=κοκκινωπός), λόγω του χρώματος που συνηθέστερα εμφανίζουν οι κρύσταλλοί του. Συνώνυμο του πυρροτίτη (αναφερόμενο κυρίως στη γερμανική βιβλιογραφία) είναι ο μαγνητοπυρίτης. Ο πυρροτίτης εμφανίζει ιδιομορφία ως προς τη συμμετρία των κρυστάλλων του: Μονοκλινή συμμετρία παρουσιάζουν οι κρύσταλλοι με μεγαλύτερη αναλογία θείου, εξαγωνική αυτοί με μεγαλύτερη αναλογία σιδήρου. Στον φυσικό πυρροτίτη συνυπάρχουν και οι δύο μορφές κρυστάλλων. Ανάλογα με τα "κενά" των ατόμων σιδήρου που εμφανίζονται στο κρυσταλλικό πλέγμα, εμφανίζει ισχυρές ή ασθενείς μαγνητικές ιδιότητες.
Εμφάνιση, παραγενέσεις
Απαντά σε βασικά εκρηξιγενή πετρώματα, υπό μορφή μαγματικών διαχωρισμών. Επίσης σε πηγματίτες και υδροθερμικές φλέβες υψηλών θερμοκρασιών. Επίσης σε ορισμένα μεταμορφωμένα και ιζηματογενή πετρώματα. Η παραλλαγή του τροϊλίτης απαντάται σε μετεωρίτες και δεν εμφανίζει μαγνητικές ιδιότητες.
Ορυκτά με τα οποία σχετίζεται είναι ο σιδηροπυρίτης, ο μαρκασίτης, ο χαλκοπυρίτης, ο πεντλανδίτης, ο μαγνητίτης, ο ανκερίτης, ο χαλαζίας, ο ασβεστίτης και ο δολομίτης.
Απαντά σε πολλές περιοχές της Γης. Ιδιαίτερα καλοσχηματισμένοι κρύσταλλοι ανευρίσκονται στην περιοχή Baia Mare στη Ρουμανία, στο ορυχείο Stari Trg στη Σερβία, την Τοσκάνη και την Άνω Αδίγη στην Ιταλία, τα όρη Χαρτς στη Γερμανία, την Ελβετία, τη Γαλλία, την Αυστρία το Falun της Σουηδίας, την Αυστραλία, την Κίνα, το Μεξικό (περιοχή Santa Eulalia), την Αργεντινή, πολλές περιοχές της Ναμίμπια, τη Γκάνα τον Καναδά και τις ΗΠΑ.
Στην Ελλάδα απαντά στη νήσο Τήνο (παραλία Απηγανιάς), τα μεταλλεία Λαυρίου (περιοχές Καμάριζα, Πλάκα), το Στρατώνι Χαλκιδικής (Μαδέμ Λάκκος), τη Μαρώνεια στο Νομό Ροδόπης και την Ξάνθη (μολυβδοψευδαργυρούχες αποθέσεις στην περιοχή Αγίου Φιλίππου).
Σημειώσεις
Κατηγορία:Ορυκτά του θείου Κατηγορία:Ορυκτά του σιδήρου
Μπέικερσφιλντ
Το Μπέικερσφιλντ (Bakersfield) είναι πόλη που βρίσκεται κοντά στο νότιο άκρο της κοιλάδας San Joaquin στην κομητεία Κερν της Καλιφόρνια. Είναι σχεδόν σε ίση απόσταση μεταξύ του Φρέσνο και του Λος Άντζελες, που είναι 110 μίλια (180 χλμ) προς τα βόρεια και νότια αντίστοιχα. Στην απογραφή του 2010, ο πληθυσμός της πόλης ήταν 347.483, καθιστώντας την 9η μεγαλύτερη πόλη στην Καλιφόρνια και τη 52η μεγαλύτερη πόλη στις Ηνωμένες Πολιτείες. Η πόλη είναι επίσης η έδρα της κομητείας Κερν, τη τρίτη μεγαλύτερη κομητεία στην Καλιφόρνια.
Παραπομπές
Κατηγορία:Πόλεις της Καλιφόρνια
Μαρν Α-630
thumb|right|300px|Πετρελαιοφόρο κλάσης Ντυράνς Με το όνομα MARNE και γραμματάριθμο Α-630 φέρεται μεγάλο δεξαμενόπλοιο, ελικοπτεροφόρο του γαλλικού πολεμικού ναυτικού. Είναι "κλάσης Ντυράνς" εκ του ονόματος του πρωτοπόρου πλοίου που ναυπηγήθηκε, με ίδια ναυπηγικά σχέδια.
Γενικά
Το Μαρν Α-630 ναυπηγήθηκε στα ναυπηγεία της Βρέστης, η τρόπιδα του οποίου τοποθετήθηκε στις 4 Αυγούστου του 1982, καθελκύστηκε στις 2 Φεβρουαρίου του 1985 και τέθηκε σε ενέργεια στις 7 Ιανουαρίου του 1987.
Εξοπλισμός
Οπλισμός Φέρει 2 πυροβόλα των 40 χιλ. και 2 δίδυμα των 20 χιλ. Το πρόστεγο φέρεται πρώραθεν του μέσου του πλοίου, επί του οποίου υπεράνω της γέφυρας φέρονται οι κεραίες επικοινωνιών και ραδιοεντοπιστών ραντάρ επιφανείας και αέρος. Επί της πρύμνης φέρεται ελικοδρόμιο προ του οποίου αναπτύσσεται το επίστεγο με χώρο φύλαξης ελικοπτέρου περιπολίας/επιτήρησης. Υπεράνω αυτού φέρονται οι δύο αντιτακτοί καπνοδόχοι, όπου και η αμφίπλευρη εγκατάσταση τεσσάρων μικρών αποβατικών σκαφών. Μεταξύ του προατέγου και επιστέγου, υπεράνω των δεξαμενών φορτίου (καυσίμων και ύδατος), φέρονται δύο μεγάλα ικριώματα με τηλεσκοπικούς γερανούς των σωλήνων ανεφοδιασμού πλοίων.
Το δεξαμενόπλοιο Μαρν φέρει τόσο δεξαμενές διαφόρων καυσίμων, πολεμικών πλοίων και αεροσκαφών, όσο και δεξαμενές ύδατος καθώς και κύτη μεταφοράς τροφοδοσίας και στρατιωτικού υλικού, συνολικής μεταφορικής ικανότητας περίπου 10.000 τόνων. Επίσης διαθέτει χώρους ενδιαίτησης / μεταφοράς καταδρομικών ομάδων 50 ανδρών. Υπηρεσιακά έχει υπαχθεί κατά καιρούς στους στόλους της Μεσογείου, του Ατλαντικού καθώς και του Ινδικού ωκεανού. Ο Μάρνης έχει την δυνατότητα να κάνει ταυτόχρονο εν πλω ανεφοδιασμό / πετρέλευση σε πέντε πλοία, δύο κινούμενα παράλληλα ανά πλευρά και ένα από την πρύμνη, κατόπιν απόλυτου συγχρονισμού των ταχυτήτων τους.
Πηγές
Κατηγορία:Ελικοπτεροφόρα Κατηγορία:Στρατός της Γαλλίας
Όβγορος
Ο Όβγορος είναι κοινότητα της επαρχίας Αμμοχώστου στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Πληθυσμός
Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν.
Πηγές
Κατηγορία:Κοινότητες της Επαρχίας Αμμοχώστου
Ντονκ Γκούντα
Η Ντονκ Γκούντα (ολλανδικά: Goudsche Zwemclub DONK, GZC Donk, Donk Gouda, ορθή προφορά Ντονκ Χάουντα) είναι ολλανδικός κολυμβητικός σύλλογος από την πόλη Χάουντα (εσφ. ελλ. απόδοση "Γκούντα") της ολλανδικής επαρχίας της Νότιας Ολλανδίας. Ιδρύθηκε το 1886 και διατηρεί τμήματα υδατοσφαίρισης ανδρών και γυναικών, συγχρονισμένης κολύμβησης και ανταγωνιστικής κολύμβησης.
Ο σύλλογος είναι περισσότερο γνωστός για το τμήμα υδατοσφαίρισης των γυναικών που κατέκτησε το πρώτο Κύπελλο πρωταθλητριών το 1988. Το γυναικείο τμήμα έχει κατακτήσει συνολικά 3 Κύπελλα πρωταθλητριών, 11 πρωταθλήματα Ολλανδίας και 11 Κύπελλα. Το ανδρικό τμήμα έχει κερδίσει 6 πρωταθλήματα Ολλανδίας και 4 Κύπελλα.
OpenShot
Το OpenShot Video Editor είναι μια εφαρμογή επεξεργασίας βίντεο ελεύθερου και ανοιχτού κώδικα για Linux, γραμμένη με Python, GTK και το MLT Framework. Το έργο ξεκίνησε τον Αύγουστο του 2008 από τον Jonathan Thomas, με σκοπό να παράσχει έναν σταθερό, ελεύθερο και εύχρηστο επεξεργαστή βίντεο.
Χαρακτηριστικά του OpenShot
Το OpenShot παρέχει εκτεταμένη επεξεργασία και χαρακτηριστικά σύνθεσης και έχει σχεδιαστεί ως ένα πρακτικό εργαλείο για εργασία με βίντεο υψηλής πιστότητας που συμπεριλαμβάνουν HDV και AVCHD.
Εξωτερικοί σύνδεσμοι
Κατηγορία:Λογισμικό επεξεργασίας βίντεο Κατηγορία:Ελεύθερο λογισμικό προγραμματισμένο σε Python Κατηγορία:Λογισμικό επεξεργασίας βίντεο που χρησιμοποιεί GTK+ Κατηγορία:Λογισμικό που χρησιμοποιεί PyGObject Κατηγορία:Ελεύθερο λογισμικό βίντεο Κατηγορία:Τεχνολογία ταινίας και βίντεο Κατηγορία:Λογισμικό πολυμέσων Κατηγορία:Λογισμικό μόνο για Linux
Νεοπλαστικισμός
thumb|Πητ Μοντριάν Comp10 - 1939-42 Ο Νεοπλαστικισμός είναι καλλιτεχνικό ρεύμα που εμφανίστηκε περίπου την περίοδο 1917-1920 στην Ολλανδία. Πολλές φορές αναφέρεται και ως κίνημα de Stijl (σε ελληνική απόδοση Το Στυλ, δηλ. το ύφος).
Χαρακτηριστικά
Οι νεοπλαστικιστές επιδίωξαν να εκφράσουν ένα νέο ουτοπικό ιδανικό, πνευματικής αρμονίας και τάξης. Βασικό χαρακτηριστικό του νεοπλαστικισμού είναι η αφαίρεση, σε βαθμό που χρησιμοποιούνται θεμελιώδεις φόρμες και σχήματα, κάθετες και οριζόντιες γραμμές ταυτόχρονα με τη χρήση σχεδόν αποκλειστικά βασικών χρωμάτων (κόκκινο, μπλε, κίτρινο, λευκό και μαύρο).
Το κίνημα του νεοπλαστικισμού θεωρείται πως επηρεάστηκε σημαντικά από τη νεοπλατωνική φιλοσοφία του μαθηματικού M. H. J. Schoenmaekers, ο οποίος μάλιστα επινόησε και τον όρο νεοπλαστικισμός. Το 1920 ο Πιέ Μοντριάν, ηγετική φυσιογνωμία του κινήματος, δημοσίευσε το μανιφέστο της ομάδας υπό τον τίτλο Νεο-πλαστικισμός. Το πρώτο αυτό μανιφέστο διακήρυσσε μια νέα ισορροπία ανάμεσα στο ατομικό και το οικουμενικό και την απελευθέρωση της τέχνης, όχι μόνο από τους περιορισμούς που επέβαλλε η παράδοση, αλλά και από τη λατρεία του ατομικισμού. Ήδη όμως από το 1917 και εως το 1928, ο ζωγράφος Theo van Doesburg εξέδιδε το περιοδικό τέχνης de Stijl διαδίδωντας τη φιλοσοφία και τις τεχνικές των νεοπλαστικιστών.
Το καλλιτεχνικό ρεύμα του νεοπλαστικισμού θεωρείται πως επηρέασε σημαντικά το αρχιτεκτονικό σχέδιο, το βιομηχανικό σχεδιασμό καθώς και το ύφος του μεταγενέστερου κινήματος Μπαουχάους. Συχνά, ανάμεσα στους καλλιτέχνες που υπηρέτησαν το κίνημα του νεοπλαστικισμού, αναφέρονται και οι αρχιτέκτονες J. J. P. Oud και Gerrit Rietveld.
Πέρα από την επίδραση του κινήματος στις εικαστικές τέχνες και το σχέδιο, καταγράφεται και η (ασθενής) επιρροή του στη μουσική. Ο Δανός συνθέτης Jakob van Domselaer (1890-1960) συνδεόταν φιλικά με τον Μοντριάν και δημιούργησε σειρά μουσικών έργων βασισμένων στις αρχές του νεοπλαστικισμού.
Το κίνημα του νεοπλαστικισμού θεωρείται πως έπαψε να υφίσταται περίπου το 1931.
Εξωτερικοί σύνδεσμοι
Κατηγορία:Μοντέρνα τέχνη Κατηγορία:Καλλιτεχνικά ρεύματα Νεοπλαστικισμος
Επιστήμη ξύλου
Επιστήμη ξύλου (αγγλ. wood science) είναι αντικείμενο της επιστήμης υλικών  το οποίο μελετά και ερευνά το ξύλο ως υλικό. Συγκεκριμένα, μελετά τα χαρακτηριστικά του, την εσωτερική δομή του, τα χημικά του συστατικά (κυτταρίνη, ημικυτταρίνες, λιγνίνη, εκχυλίσματα) και όλες τις φυσικές - μηχανικές - χημικές - θερμικές - βιολογικές ιδιότητές του -ως υλικού- σε φυσικά ή σύνθετα προϊόντα και σε ξύλινες ή μικτές κατασκευές.
Στο αντικείμενο αυτό, οι ιδιότητες του υλικού (wood material properties) εξετάζονται σε βάθος με χρήση θεμελιωδών κανόνων και μεθόδων της φυσικής, της χημείας, της βιολογίας και της μηχανικής.
933 Σούζι
Η Σούζι (Susi) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,356. Ανακαλύφθηκε το 1927 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από το όνομα της συζύγου του αστρονόμου Κάζιμιρ Γκραφ.
Επιστήμη ξύλου
Συσχέτιση με τη βιολογία
Πρόσθετα, η επιστήμη ξύλου συνδέεται άμεσα με τη βιολογία και την ανάπτυξη του ξυλώματος (xylem) στα δασικά δένδρα (δηλ. από την παραγωγή του στα δασικά οικοσυστήματα), την ποιότητά του σε συσχέτιση με τις παραμέτρους που την επηρεάζουν.
Η επιστήμη ξύλου σχετίζεται και με τη μακροσκοπική και μικροσκοπική δομή του υλικού (wood anatomy), η οποία εξετάζεται και μελετάται με σύγχρονες τεχνικές μικροσκοπίας.
933 Σούζι
Φυσικά χαρακτηριστικά
Η μέση διάμετρος της Σούζι εκτιμάται σε 21,82 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,071. Είναι άγνωστο αν και με ποια περίοδο περιστρέφεται η Σούζι γύρω από τον εαυτό της.
Επιστήμη ξύλου
Συσχέτιση με τη βιολογία
Αυτή η ειδική μελέτη (αναγνώριση ξύλου) γίνεται μόνο όταν υπάρχουν τεχνικοί, οικονομικοί, εμπορικοί, ιστορικοί ή άλλοι λόγοι που καθιστούν απαραίτητη την ταυτοποίηση του δασοπονικού είδους.
Συσχέτιση με τη χημεία
Επιπρόσθετα, η επιστήμη ξύλου μελετά αναλυτικά τη χημεία του, ως λιγνοκυτταρινικού συμπλόκου - δηλ. τη χημική σύνθεση του ξύλου των διαφορετικών δασοπονικών ειδών (κωνοφόρων - πλατύφυλλων - τροπικών), καθώς επίσης και τη συμπεριφορά του υλικού σε χειρισμούς ή κατεργασίες που υφίσταται, λ.χ. φυσικές, θερμικές, χημικές, φυσικομηχανικές, θερμομηχανικές ή νανοτεχνολογικές κατεργασίες ή επεξεργασίες.
933 Σούζι
Εξωτερικοί σύνδεσμοι
Σουζι
Επιστήμη ξύλου
Συσχέτιση με τη χημεία
Η επιστήμη ξύλου ως εξειδικευμένο πεδίο της επιστήμης υλικών γεννήθηκε αρχικά στην κεντρική Ευρώπη, πρωτίστως στη Γερμανία, καθώς και τις ΗΠΑ στις αρχές του 20ού αιώνα (1910, ίδρυση του Forest Products Laboratory).
Εξωτερικοί σύνδεσμοι
Κατηγορία:Επιστήμες υλικών Κατηγορία:Ξύλο
Κίμων Λάσκαρις
Ο Κίμων Λάσκαρις (Λαμία 1905 - Αθήνα 1978) ήταν αρχιτέκτονας της γενιάς του μεσοπολέμου με μεγάλο έργο και πολλαπλές συμμετοχές σε αρχιτεκτονικούς διαγωνισμούς.
Βιογραφία
Το 1929 πηγαίνει στο Παρίσι «με χρήματα από το βραβείο του αρχιτεκτονικού διαγωνισμού για τους τύπους κατοικιών στην τότε υπό διαμόρφωση Νέα Σμύρνη» όπου θητεύει μεταξύ άλλων στο γραφείο του Le Corbusier ενώ δουλεύει και με τον Henri Sauvage, ταξιδεύει σε Ισπανία, Ελβετία και Ιταλία, πριν να επιστρέψει στην Ελλάδα το 1932.
Στοιχεία Αρχιτεκτονικής
Υπήρξε υποστηρικτής της λαϊκής παράδοσης και αντιτάχθηκε έντονα στο μαζικό εξευρωπαϊσμό της Αθήνας κατά την εποχή του μεσοπολέμου δηλώνοντας χαρακτηριστικά ότι οι ξένοι επισκέπτες «δεν ενδιαφέρονται να βλέπουν προσπάθειες εξευρωπαϊσμού […]και συνήθως μας λυπούνται για δεν αισθανόμαστε την Ελλάδα ούτε ως ιστορία ούτε ως πραγματικότητα». Στην αρχιτεκτονική του πορεία ωστόσο συναντά κανείς αυστηρά ωφελιμιστικά κτήρια (όπως οι προσφυγικές πολυκατοικίες της Αλεξάνδρας ή το Κέντρο Κωφών στη Λεωφόρο Αλεξάνδρας & Βασιλίσσης Σοφίας), ενώ θα γίνει προπομπός και της νέο-λαϊκής αρχιτεκτονικής, με άμεσες αναφορές στην ελληνική παραδοσιακή αρχιτεκτονική (πρόταση για τουριστικό περίπτερο στη Κέρκυρα). Παράλληλα καταδικάζει σημαντικά το νεοκλασικισμό και το "λογιωτατισμό" στην αρχιτεκτονική αν και πάλι στην πορεία του παρατηρείται μεταπολεμικά διάθεση νεοκλασικών μορφών ( διαγωνισμός Δημοτικού Θεάτρου Αθηνών, γ΄ βραβείο).
Σημαντική είναι παρουσία του και στο χώρο της σκηνογραφίας. Η πορεία του συνολικά είναι λιγότερο έντονη στα μεταπολεμικά χρόνια. Χαρακτηριστικές θέσεις του είναι η υποστήριξη του γραφικού στη διαμόρφωση των ανοιχτών χώρων (πρόταση χάραξης της λεωφόρου Ηλισσού) ως συγγενικό στο μεσογειακό τοπίο και οι αναφορές στη παραδοσιακή και λαϊκή αρχιτεκτονική καθώς και η μίξη τους στη διαμόρφωση μιας ελληνικής μοντέρνας αρχιτεκτονικής. Όσον αφορά τις αναφορές αυτές και την αντίθεσή τους στον νεοκλασικισμό χαρακτηριστικά αναφέρει στο άρθρο του "Ο Λογιωτατισμός στην αρχιτεκτονική" ( Ζυγός 7/1956,5): «Οι αρχαιόπληκτοι δεν υποψιάστηκαν ότι στα Αρχοντικά και τα απέριττα λαϊκά σπίτια […] βρισκόταν αυτούσιο το πνεύμα της κλασικής αρχαιότητας, διυλισμένο φυσιολογικά μέσα απ' τους αιώνες».
«Ιλισσός»
Σημαντικό έργο του που δεν πραγματοποιήθηκε είναι η πρόταση αξιοποίησης του Ιλισσού ποταμού αν και ήδη είχε αντιμετωπιστεί με κλείσιμο της κοίτης του. Η πρόταση προέβλεπε τη διατήρηση του ποταμού, τη μεταβολή του με θαλασσινό νερό και τη διαμόρφωση στις όχθες του με χώρου πρασίνου και αναψυχής. Η πρώτη δημοσίευση έγινε στα Τεχνικά Χρόνια 171/1939, 76 με τίτλο «Η κάλυψης του Ιλισού ως κυκλοφοριακή αρτηρία και ως ειδυλλιακή λεωφόρος της πόλεως των Αθηνών» ενώ τα ίδια και επαυξημένα  επανέλαβε με τίτλο «Ιλισσός», Τεχνικά Χρόνια 308/ 1950, 71-80.
Συγκρότημα προσφυγικών πολυκατοικιών της λεωφόρου Αλεξάνδρας
Το γνωστότερο έργο του είναι το συγκρότημα προσφυγικών πολυκατοικιών της λεωφόρου Αλεξάνδρας το οποίο σχεδίασε ο Κίμων Λάσκαρις σε συνεργασία με τον πολιτικό μηχανικό Δημήτρη Κυριακό στο διάστημα 1933-1936. Το συγκρότημα αποτελείται από οκτώ πολυκατοικίες με 228 συνολικά διαμέρισμα. Οι τέσσερεις πρώτες έχουν σχεδιαστεί από τον Δ. Κυριάκο ενώ οι τέσσερεις στο βάθος από τον Κ. Λάσκαρη. Όλες οι πολυκατοικίες είναι τριώροφες και στην ταράτσα υπάρχουν πλυντήρια ανά τρία διαμερίσματα. Για την άνοδο στα διαμερίσματα υπάρχουν κλιμακοστάσια ανά έξι διαμερίσματα. Τα διαμερίσματα είναι συνήθως ενός ή δυο δωματίων στα οποία όμως έμεναν πολλά άτομα, συχνά περισσότερες από μία οικογένεια. Τα πιο πολλά διαμερίσματα είναι διαμπερή λύνοντας έτσι ικανοποιητικά το πρόβλημα ηλιασμού και αερισμού. Ακόμη, είχαν προβλεφθεί εγκαταστάσεις για ηλεκτρικό και νερό ενώ για τη θέρμανση υπήρχαν σόμπες με καμινάδες που κατέληγαν στην ταράτσα.
Ασωπός (αρχαία πόλη)
Ο Ασωπός ήταν μέλος του Κοινού των Ελευθερολακώνων, είχε ασφαλές λιμάνι και δικό της νόμισμα με την επιγραφή ΑΣΩΠΕΙΤΩΝ. Η πόλη βυθίστηκε το 365 μ.Χ. μετά από ισχυρό σεισμό.